ddrg/super_eurlex huggingface dataset:
DA

KOMMISSIONEN FOR DE EUROPÆISKE FÆLLESSKABER

Bruxelles, den 8.11.2006

KOM(2006) 654 endelig

Forslag til

RÅDETS AFGØRELSE

om principperne, prioriteterne og betingelserne for det europæiske partnerskab med Montenegro

(forelagt af Kommissionen)

BEGRUNDELSE

Det Europæiske Råd gentog på mødet i Thessaloniki den 19. og 20. juni 2003, at det var fast besluttet på fuldt ud og effektivt at støtte det europæiske perspektiv for landene i det vestlige Balkan. Det godkendte "Thessaloniki-dagsordenen for Vestbalkan", som led i hvilken der introduceres europæiske partnerskaber som et redskab til at virkeliggøre det europæiske perspektiv for landene i det vestlige Balkan.

Den 9. november 2005 fremlagde Kommissionen et ajourført partnerskab med Serbien og Montenegro, herunder Kosovo som defineret ved De Forenede Nationers Sikkerhedsråds resolution 1244 af 10. juni 1999. Det blev vedtaget af Rådet den 30. januar 2006. Montenegro erklærede sig uafhængigt den 3. juni 2006 efter en folkeafstemning den 21. maj. EU og medlemsstaterne anerkendte siden denne uafhængighedserklæring. Kommissionen mener derfor, at det er hensigtsmæssigt at fremkomme med et forslag til et ajourført europæisk partnerskab for Montenegro alene. Det bygger på de dele, der vedrører Montenegro, af det aktuelle europæiske partnerskab for Serbien og Montenegro, herunder Kosovo, som er blevet ajourført med prioriteter med berøring til Montenegros nye beføjelser og de udfordringer, som Montenegro står over for som uafhængig stat.

Dette fornyede europæiske partnerskab er baseret på bestemmelserne i Rådets forordning (EF) nr. 533/2004 af 22. marts 2004. Det udstikker kort- og mellemfristede prioriteter for landets forberedelser til yderligere integration med Den Europæiske Union. For at leve op til det europæiske partnerskab bør de kompetente myndigheder i Montenegro opstille en plan, herunder en tidsplan, for specifikke foranstaltninger, som Montenegro har til hensigt at træffe i den henseende. Kommissionen vil løbende føre tilsyn med realiseringen af prioriteterne.

Det europæiske partnerskabs prioriteter danner grundlag for programmeringen af EU’s finansielle bistand, der fortsat vil blive ydet via de relevante finansielle instrumenter, særlig Rådets forordning (EF) nr. 1085/2006 af 17. juli 2006 om oprettelse af et instrument til før-tiltrædelsesbistand (Ipa).

Den foreslåede rådsafgørelse har ingen finansielle virkninger. I betragtning af ovenstående opfordrer Kommissionen Rådet til at vedtage vedlagte forslag til Rådets afgørelse.

Forslag til

RÅDETS AFGØRELSE

om principperne, prioriteterne og betingelserne for det europæiske partnerskab med Montenegro

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.11.2006

KOM(2006) 705 endelig

2005/0203 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets beslutning om det europæiske år for interkulturel dialog (2008)

2005/0203 (COD)

MEDDELELSE FRA KOMMISSIONEN TIL EUROPA-PARLAMENTETi henhold til EF-traktatens artikel 251, stk. 2, andet afsnitvedrørende

Rådets fælles holdning med henblik på vedtagelse af Europa-Parlamentets og Rådets beslutning om det europæiske år for interkulturel dialog (2008)

1. BAGGRUND

Fremsendelse af forslaget til Europa-Parlamentet og Rådet (dokument KOM(2005) 467 endelig - 2005/0203 (COD)): | 6. oktober 2005 |

Udtalelse fra Det Europæiske Økonomiske og Sociale Udvalg: | 20. april 2006 |

Udtalelse fra Regionsudvalget: | 27. april 2006 |

Europa-Parlamentets udtalelse ved førstebehandlingen: | 1. juni 2006 |

Kommissionens ændrede forslag (dokument KOM(2006) 492 endelig): | 5. september 2006 |

Vedtagelse af den fælles holdning: | 13. november 2006 |

2. FORMÅLET MED KOMMISSIONENS FORSLAG

Forslaget bygger på traktatens artikel 151 og har til formål at erklære 2008 for europæisk år for interkulturel dialog.

Den interkulturelle dialog er nært knyttet til EU's grundlæggende idé om en indbyrdes tilnærmelse af EU's befolkninger. Det bør derfor prioriteres højt i hele EU at tilskynde EU-borgere og alle, der lever i EU, til fuldt ud at deltage i forvaltningen af vores mangfoldighed, der beriges med migrationsstrømme, større mobilitet og med ændringer og bidrag som følge af globaliseringen.

Den interkulturelle dialog er også et middel til at fremme gennemførelsen af en række af EU's prioriterede strategier.

Et europæisk år for interkulturel dialog udgør et enestående middel til at bevidstgøre borgerne og inddrage dem i gennemførelsen af denne prioriterede opgave. Det har til formål at gøre, hvad der forventes at blive en langvarig, bæredygtig proces, dynamisk.

3. BEMÆRKNINGER TIL DEN FÆLLES HOLDNING

Den fælles holdning, der blev enstemmigt vedtaget af Rådet den 13. november 2006 , er resultatet af forhandlinger mellem de tre institutioner og udgør et kompromis, som de alle kan acceptere. I forhold til det ændrede forslag fra Kommissionen, der accepterede en lang række ændringer, som Europa-Parlamentet havde vedtaget ved førstebehandlingen, er der tale om mindre ændringer af teknisk eller sproglig art.

4. KONKLUSION

Kommissionen er af den opfattelse, at den fælles holdning, der blev enstemmigt vedtaget den 13. november 2006 , er hensigtsmæssig, og kan derfor tilslutte sig den.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 15.12.2006

KOM(2006) 842 endelig

2003/0256 (COD)

KOMMISSIONENS UDTALELSE i overensstemmelse med EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om registrering vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur, om ændring af Europa-Parlamentets og Rådets direktiv 1999/45/EF og om ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiver 91/155/EØF, 93/67/EØF, 93/105/EF og 2000/21/EF

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2003/0256 (COD)

KOMMISSIONENS UDTALELSE i overensstemmelse med EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om registrering vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur, om ændring af Europa-Parlamentets og Rådets direktiv 1999/45/EF og om ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiver 91/155/EØF, 93/67/EØF, 93/105/EF og 2000/21/EF

1. BAGGRUND

SAGSFORLØB

Forslaget, KOM(2003) 644(01) endelig og KOM(2003) 644(02) endelig[1] blev forelagt for Europa-Parlamentet og Rådet den 3. november 2003 i overensstemmelse med den fælles beslutningsprocedure i EF-traktatens artikel 95.

Det Økonomiske og Sociale Udvalg afgav udtalelse den 1. april 2004[2].

Regionsudvalget afgav udtalelse den 24. februar 2005[3].

Europa-Parlamentet afgav udtalelse ved førstebehandlingen den 17. november 2005.

Efter Europa-Parlamentets udtalelse vedtog Rådet i overensstemmelse med EF-traktatens artikel 251, stk. 2, en fælles holdning den 27. juni 2006. Kommissionens meddelelse om den fælles holdning, KOM(2006) 375, blev vedtaget den 12. juli 2006.

Europa-Parlamentet vedtog sin holdning ved andenbehandlingen den 13. december 2006.

FORMÅLET MED KOMMISSIONENS FORSLAG

Forordningens formål er at sikre sundheds- og miljøbeskyttelse på et højt niveau, at sikre kemiske stoffers frie bevægelighed på det indre marked og at øge konkurrenceevne og innovation.

2. KOMMISSIONENS BEMÆRKNINGER

2.1. I almindelighed

Den 13. december 2006 vedtog Europa-Parlamentet en ændringsforslagspakke, der som kompromis var blevet vedtaget sammen med Rådet med henblik på at opnå enighed ved andenbehandlingen.

Kommissionen accepterer de X ændringsforslag i denne kompromispakke fuldt ud.

2.2. Ændring af forslaget

Under henvisning til EF-traktatens artikel 250, stk. 2, ændrer Kommissionen sit forslag som angivet i det foregående.

[1] EUT C 96 af 21.4.2004, s. 24.

[2] EUT C 112 af 30.04.2004, s.92

[3] OJ C 164, 05.07.2005, p.78.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.9.2007

KOM(2007) 516 endelig

2005/0247 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, om

Rådets fælles holdning med henblik på vedtagelse af et forslag til Europa-Parlamentets og Rådets beslutning om papirløse rammer for told og handel

2005/0247 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, om

Rådets fælles holdning med henblik på vedtagelse af et forslag til Europa-Parlamentets og Rådets beslutning om papirløse rammer for told og handel

1. SAGSFORLØB

Forslag sendt til Europa-Parlamentet og Rådet (KOM(2005) 609 endelig - 2005/247COD): | 2.12.2005 |

Udtalelse fra Det Europæiske Økonomiske og Sociale Udvalg: | 13.9.2006 |

Europa-Parlamentets udtalelse ved førstebehandlingen: | 12.12.2006 |

Fælles holdning vedtaget: | 23.07.2007 |

2. FORMÅLET MED KOMMISSIONENS FORSLAG

Forslaget til beslutning tager sigte på at forpligte medlemsstaterne og Kommissionen til at udvikle interoperable elektroniske toldsystemer inden for en aftalt tidsramme. Ud over frister fastsætter beslutningen målsætningerne, strategien og koordinationsmekanismerne for de elektroniske toldsystemer, afgrænser, hvilke komponenter i systemerne der hører under henholdsvis Fællesskabet og medlemsstaterne, og definerer de tilhørende ansvarsområder og opgaver. Endvidere etablerer den en overvågnings- og rapporteringsramme for e-toldinitiativet.

3. BEMÆRKNINGER OM DEN FÆLLES HOLDNING

Ud over tekniske ændringer og en særlig reference til beskyttelse af personoplysninger indføres der ved den fælles holdning ændringer i fristerne for etablering af de enkelte systemer. For nogle systemers vedkommende opstiller den forskellige frister for udarbejdelsen af funktionelle specifikationer og systemets idriftsættelse.

Desuden indfører den en mulighed for at forlænge fristerne under komitologiproceduren (forskriftsprocedure med kontrol) og afskaffe nogle projekter efter en negativ evaluering af de funktionelle specifikationer.

Kommissionen kan acceptere den fælles holdning, idet den fortsat fastholder fristerne i forslaget for forpligtelse af medlemsstaterne og Kommissionen.

Fristerne for de forskellige systemer viste sig at være det største problem i forbindelse med fastlæggelsen af den fælles holdning, idet nogle medlemsstater veg tilbage fra at forpligte sig over for langsigtede projekter, hvis gennemførlighed efter deres opfattelse endnu ikke var dokumenteret.

4. KONKLUSION

Kommissionen tilslutter sig den fælles holdning.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 17.10.2007

KOM(2007) 436 endelig

2007/0158 (ACC)

Forslag til

RÅDETS FORORDNING

om ophævelse af forordning (EF) nr. 152/2002 om udførsel til De Europæiske Fællesskaber af en række EKSF- og EF-stålprodukter fra Den Tidligere Jugoslaviske Republik Makedonien (ordning med dobbeltkontrol)

(forelagt af Kommissionen)

BEGRUNDELSE

I forslaget til Rådets afgørelse om Fællesskabets holdning til en afgørelse truffet af Stabiliserings- og Associeringsrådet EF–Den Tidligere Jugoslaviske Republik Makedonien om ændring af protokol 2 om stålprodukter til stabiliserings- og associeringsaftalen foreslår Kommissionen at afskaffe ordningen med dobbeltkontrol for indførsel i Fællesskabet af en række stålprodukter fra Den Tidligere Jugoslaviske Republik Makedonien.

Hvis Stabiliserings- og Associeringsrådet træffer en sådan afgørelse, vil nærværende forslag gennemføre afgørelsen for Fællesskabets vedkommende. I lighed med Stabiliserings- og Associeringsrådets afgørelse bør den træde i kraft den [1. januar 2008].

Rådet anmodes derfor om at godkende vedlagte forslag.

2007/0158 (ACC)

Forslag til

RÅDETS FORORDNING

om ophævelse af forordning (EF) nr. 152/2002 om udførsel til De Europæiske Fællesskaber af en række EKSF- og EF-stålprodukter fra Den Tidligere Jugoslaviske Republik Makedonien (ordning med dobbeltkontrol)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

1. Stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side fastlagde i protokol 2 om stålprodukter en ordning med dobbeltkontrol uden kvantitative lofter for indførsel i Fællesskabet af stålprodukter med oprindelse i Den Tidligere Jugoslaviske Republik Makedonien.

2. Rådets forordning (EF) nr. 152/2002 af 21. januar 2002 om udførsel til De Europæiske Fællesskaber af en række EKSF- og EF-stålprodukter fra Den Tidligere Jugoslaviske Republik Makedonien (ordning med dobbeltkontrol) og om ophævelse af forordning (EF) nr. 190/98[1] gennemførte ordningen med dobbeltkontrol.

3. Ved afgørelse af xxx[2] ændrede Stabiliserings- og Associeringsrådet protokol 2 om stålprodukter, så ordningen med dobbeltkontrol ophæves. Forordning (EF) nr. 152/2002 bør derfor ophæves med virkning fra den [1. januar 2008] —

UDSTEDT FØLGENDE FORORDNING:

Artikel 1

Forordning (EF) nr. 152/2002 ophæves herved.

Artikel 2

Denne forordning træder i kraft den [1. januar 2008].

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand

[1] EFT L 25 af 29.1.2002, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).

[2] EUT L xx af xx.xx.xxxx, s. xx.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 21.11.2007

KOM(2007) 748 endelig

Forslag til

RÅDETS AFGØRELSE

om fastlæggelse af Det Europæiske Fællesskabs holdning i Energifællesskabets Ministerråd (Beograd, den 18. december 2007)

(forelagt af Kommissionen)

BEGRUNDELSE

Energifællesskabets Ministerråd holder møde den 18. december 2007 i Beograd. For at Det Europæiske Fællesskab kan tage del i de relevante afgørelser, er det nødvendigt at fastlægge Fællesskabets holdning i henhold til artikel 300 i traktaten og i overensstemmelse med bestemmelserne i Rådets afgørelse af 29. maj 2006 om Det Europæiske Fællesskabs indgåelse af energifællesskabstraktaten.

Forslag til

RÅDETS AFGØRELSE

om fastlæggelse af Det Europæiske Fællesskabs holdning i Energifællesskabets Ministerråd (Beograd, den 18. december 2007)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,

under henvisning til Rådets afgørelse om Det Europæiske Fællesskabs indgåelse af energifællesskabstraktaten (2006/500/EF af 29. maj 2006), særlig artikel 4 og 5,

under henvisning til forslag fra Kommissionen —

TRUFFET FØLGENDE AFGØRELSE:

Eneste artikel

Da Energifællesskabets Ministerråd holder møde den 18. december 2007 i Beograd, fastlægges i bilaget til denne afgørelse Fællesskabets holdning til de spørgsmål, der er omfattet af artikel 300, stk. 2, andet afsnit, i traktaten.

Udfærdiget i Bruxelles, den .

På Rådets vegne

Formand

BILAG Det Europæiske Fællesskabs holdning

- Europa-Kommissionen godkender som Fællesskabets andel af det samlede budget et budgetbidrag på højst 2 500 000 EUR i 2008 og 2 940 000 EUR i 2009, hvilket er underlagt Kommissionens vedtagelse af dens forslag i overensstemmelse med artikel 88 i energifællesskabstraktaten.

- Det Europæiske Fællesskab godkender, at tidsfristen i de kontraherende parter er to år for gennemførelsen af direktiv 2005/89/EF og direktiv 2004/97/EF og ét år for gennemførelsen af forordning (EF) nr. 1775/2005.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.12.2007

KOM(2007) 786 endelig

Forslag til

EUROPA-PARLAMENTETS OG RÅDETS AFGØRELSE

om anvendelse af fleksibilitetsinstrumentet

(forelagt af Kommissionen)

BEGRUNDELSE

Den interinstitutionelle aftale af 17. maj 2006[1] tillader, at fleksibilitetsinstrumentet anvendes til finansiering af nøje fastlagte udgifter, der ikke kan finansieres inden for de disponible lofter for et eller flere udgiftsområder under den flerårige finansielle ramme.

For budgettet for 2008 kræves yderligere udgifter, der går ud over de fastsatte lofter for underudgiftsområde 1a og udgiftsområde 4. Det foreslås derfor at udnytte fleksibilitetsinstrumentet i overensstemmelse med punkt 27 i den interinstitutionelle aftale.

Følgende beløb skal anvendes:

- 200 mio. EUR til finansiering af de europæiske GNSS-programmer (EGNOS-GALILEO)

- 70 mio. EUR til den fælles udenrigs- og sikkerhedspolitik.

- Forslag til

EUROPA-PARLAMENTETS OG RÅDETS AFGØRELSE

om anvendelse af fleksibilitetsinstrumentet

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[2], særlig punkt 27,

under henvisning til forslag fra Kommissionen[3], og

ud fra følgende betragtninger:

På samrådsmødet den 23. november 2007 enedes budgetmyndighedens to parter om at anvende fleksibilitetsinstrumentet til at supplere finansieringen på 2008-budgettet af:

- de europæiske GNSS-programmer (EGNOS-GALILEO) med et beløb på 200 mio. EUR

- den fælles udenrigs- og sikkerhedspolitik med et beløb på 70 mio. EUR

TRUFFET FØLGENDE AFGØRELSE:

Artikel 1

For Den Europæiske Unions almindelige budget for regnskabsåret 2008 (i det følgende benævnt "2008-budgettet") anvendes fleksibilitetsinstrumentet til fremskaffelse af et beløb på 270 mio. EUR i forpligtelsesbevillinger.

Dette beløb anvendes til at supplere finansieringen af:

- de europæiske GNSS-programmer (EGNOS-GALILEO) med et beløb på 200 mio. EUR under artikel 06 02 10 i Galileo-programmet under underudgiftsområde 1a

- den fælles udenrigs- og sikkerhedspolitik med et beløb på 70 mio. EUR under kapitel 19 03 under udgiftsområde 4.

Artikel 2

Denne afgørelse offentliggøres i Den Europæiske Unions Tidende samtidig med 2008-budgettet.

Udfærdiget i Bruxelles, den […]

På Europa-Parlamentets vegne På Rådets vegne

Formand Formand

[1] EUT C 139 af 14.06.2006, s. 1.

[2] EUT C 139 af 14.06.2006, s. 1.

[3] EUT […]
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.12.2007

KOM(2007) 783 endelig

Ændret forslag til

EUROPA-PARLAMENTETS OG RÅDETS AFGØRELSE

om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme

(forelagt af Kommissionen)

Ændret forslag til

EUROPA-PARLAMENTETS OG RÅDETS AFGØRELSE

om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale mellem Europa-Parlamentet, Rådet og Kommissionen af 17. maj 2006 om budgetdisciplin og forsvarlig økonomisk forvaltning[1], særlig punkt 21 og 22, første og andet afsnit, og punkt 23,

under henvisning til forslag fra Kommissionen[2], og

ud fra følgende betragtninger:

(1) Under samrådet den 23. november 2007 blev budgetmyndighedens to parter enige om at yde en del af den nødvendige finansiering af det europæiske globale satellit-navigationssystem (GNSS-programmerne EGNOS og GALILEO) gennem en ændring af den flerårige finansielle ramme for 2007-2013 i overensstemmelse med punkt 21, 22 og 23 i den interinstitutionelle aftale, således at lofterne for forpligtelsesbevillinger under udgiftsområde 1a for årene 2008 til 2013 hæves med et beløb af 1,6 mia. EUR i løbende priser. Forhøjelsen udlignes gennem en sænkning af loftet for forpligtelses-bevillinger under udgiftsområde 2 for 2007 med samme beløb.

(2) For at bevare et passende forhold mellem forpligtelser og betalinger vil de årlige lofter for betalingsbevillinger blive justeret. Justeringen vil være neutral.

(3) Bilag I i den interinstitutionelle aftale om budgetdisciplin og forsvarlig økonomisk forvaltning bør derfor ændres i overensstemmelse hermed[3] -

TRUFFET FØLGENDE AFGØRELSE:

Eneste artikel

Bilag I til den interinstitutionelle aftale om budgetdisciplin og forsvarlig økonomisk forvaltning erstattes af bilaget til denne afgørelse.

Udfærdiget i Bruxelles, den

På Europa-Parlamentets vegne På Rådets vegne

Formand Formand

BILAG

FINANSIEL RAMME 2007-2013 (revideret)

[pic]

[1] EUT C 139 af 14.6.2006, s. 1.

[2] KOM(2007) 549 endelig af 19.9.2007 som ændret ved KOM(2007) 783 endelig.

[3] Med henblik herpå er tallene fra ovennævnte aftale konverteret til 2004-priser.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.12.2007

KOM(2007) 820 endelig

2005/0032 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS forordning om fastlæggelse af en fælles ramme for virksomhedsregistre til statistiske formål og om ophævelse af Rådets forordning (EØF) nr. 2186/93

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2005/0032 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS forordning om fastlæggelse af en fælles ramme for virksomhedsregistre til statistiske formål og om ophævelse af Rådets forordning (EØF) nr. 2186/93

1. B AGGRUND

- Forslag sendt til Europa-Parlamentet og Rådet (KOM(2005) 112 –– 2005/0032 (COD)) den 5. april 2005

- Udtalelse fra Europa-Parlamentet (førstebehandling) (PE A6-0194/2006) den 1. juni 2006

- Fælles holdning vedtaget af Rådet den 21. maj 2007

- Udtalelse fra Europa-Parlamentet (andenbehandling) (P6_TA-PROV(2007)0479 – A6-0353/2007) den 25. oktober 2007.

2. FORMÅLET MED KOMMISSIONENS FORSLAG

Formålet med forslaget er at ajourføre den eksisterende forordning om virksomhedsregistre og tilgodese nye behov, bl.a. følgende:

- globaliseringen af økonomien har gjort det nødvendigt at indsamle data om grupper af foretagender

- integreringen af de forskellige sektorers aktiviteter har skabt behov for fuld dækning af hele økonomien

- det indre marked kræver bedre statistisk sammenlignelighed, hvilket bl.a. forudsætter harmoniserede kilder om virksomhedspopulationen i EU.

3. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

3.1. Sammenfatning af Kommissionens holdning

Europa-Parlamentet vedtog to ændringsforslag, som Kommissionen kan godtage i deres nuværende form. Ændringsforslagene er juridiske præciseringer og ændrer ikke indholdet.

4. Konklusion

Kommissionen godtager alle ændringsforslag vedtaget af Europa-Parlamentet.